རབ་བྱུང་༡༣པའི་ཆུ་རྟ་སྤྱི་ལོ་༡༧༦༢ལོར་ྋརྒྱལ་བ་སྐུ་ཕྲེང་བརྒྱད་པ་འཇམ་དཔལ་རྒྱ་མཚོ་གསེར་ཁྲི་མངའ་གསོལ་ཞུས་རྗེས་ཡབ་ཡུམ་སྐུ་མཆེད་རྣམས་ཀྱི་བཞུགས་གནས་དེ་ལྷ་ཀླུ་དགའ་ཚལ་གྱི་ཕོ་བྲང་ཤར་ངོས་སུ་ཡོད་པའི་གཞིས་ཁང་ཞེས་འགོ་པའི་སྡོད་ཁང་ཆུང་ཆུང་ཞིག་ཡོད་པ་དེ་བཤིགས་ནས་ཡབ་གཞིས་གསར་རྒྱག་བྱས་པར་ཡབ་གཞིས་ལྷ་ཀླུ་ཞེས་མིང་ཆགས།རབ་བྱུང་༡༤པའི་མེ་འབྲུག་སྤྱི་ལོ་༡༨༦༠ལོར་ྋརྒྱལ་བ་སྐུ་ཕྲེང་བཅུ་གཉིས་པ་གསེར་ཁྲི་མངའ་གསོལ་ཞུས་རྗེས་དེའི་ཡབ་གཞིས་སྐུ་ཕྲེང་བརྒྱད་པའི་ཡབ་གཞིས་དང་ཟླ་བསྒྲིལ་བས་ལྷ་ཀླུ་ནི་ྋརྒྱལ་བ་སྐུ་ཕྲེང་གཉིས་ཀྱི་ཡབ་གཞིས་ཡིན།དེང་སྐབས་ཡབ་གཞིས་ལྷ་ཀླུའི་གཟིམ་ཁང་དུ་ལྷ་ས་གྲོང་ཁྱེར་ཁྲེང་ཀོན་ཆུས་ལྷ་ཀླུ་གྲོང་མི་ཨུ་ཡོན་ལྷན་ཁང་བྱེད་མུས་ཡིན།